Saul Friedländer

Saul Friedländer (født 1932) er en amerikansk og israelsk historiker og forfatter. Han er professor emeritus ved UCLA.

 Bakgrunn 
Saul Friedländer (hebraisk: שאול פרידלנדר) ble født 11. oktober 1932 inn i en tysk-språklig jødisk familie i Praha, Tsjekkoslovakia. Hans opprinnelige fornavn var Pavel og familien regnet seg som tyske. Han vokste opp i Frankrike og opplevde der den tyske okkupasjonen 1940-1944. Fra 1942 ble han skjult i en katolsk kostskole nær Vichy og konverterte dere til katolisismen. Nonnene kalte ham for Paul-Henri Ferland. Han begynte også å studere til prest. Foreldrene forsøkte å flykte til Sveits, men ble anholdt av fransk politi og overlevert til tysk politi. De ble drept i Auschwitz.

Friedländer anser seg først og fremst som fransk og dernest som tysk-jødisk. På spørsmål om hvor han kommer fra svarer han gjerne "ingensteder".

 Virke 
Etter krigen ble han sionist og emigrerte i 1948 til Palestina/Israel. Han løy om alderen og var 15 år gammel da han kom til Israel, der skiftet han fornavn til Saul. 

Han studerte statsvitenskap i Paris 1953-1955. Senere arbeidet han som assistent for Nachum Goldman, daværen president i World Zionist Organization og World Jewish Congress. I 1959 ble han assistent for Shimon Peres i forsvarsdepartmentet. I 1963 tok han PhD ved IHEID i Genève der han arbeidet til 1988. Friedländer underviste ved Det hebraiske universitetet i Jerusalem og ved i 1976 ble han professor ved Universitetet i Tel Aviv. I 1969 skrev han en biografi om Kurt Gerstein. Han har vært professor ved UCLA siden 1988 og har for en stor del bodd i Los Angeles.

Han er tilhenger av en to-statsløsning for Israel og Palestina. Friedländer medvirket under fredsforhandlinger mellom Menachim Begin og Anwar Sadat. Siden 1980 har han verdt en skarp kritiker av Israels politikk på Vestbredden.

Et av hans hovedverker er Nazi Germany and the Jews (to bind, 1997 og 2007).

 Referanser 

Kategori:Personer fra Praha
Kategori:Historieprofessorer
Kategori:Friedenspreis des Deutschen Buchhandels